ai4bharat/Pralekha huggingface dataset:
صحت اور خاندانی بہبود کی وزارت
ہندوستان میں کووڈ – 19 سے بچاؤ کی ٹیکہ کاری مہم کے تحت اب تک مجموعی طور پر 48کروڑ سے زیادہ افراد کو ٹیکے لگائے جاچکے ہیں
گزشتہ 24 گھنٹوں کے دوران 60 لاکھ سے زیادہ افراد کو ویکسین کے ٹیکے لگائے گئے
شفایابی کی شرح 97.37 فیصد تک پہنچ گئی ہے
گزشتہ چوبیس گھنٹوں کے دوران42,625 یومیہ نئے معاملات درج کئے گئے
ہندوستان میں زیر علاج مریضوں کی مجموعی تعداد فی الحال  ہے جو کل معاملات کے1.29 فیصد پرمشتمل ہے
یومیہ مثبت معاملات کی شرح پچھلے 58 روز سے برابر 5 فیصد سے کم ہے ، جو اس وقت  پر قائم ہے
ہندوستان میں کووڈ-19 ٹیکہ کاری کی مہم نے کل 48 کروڑ کے تاریخی آنکڑے کو پار کرلیا ہے۔
آج صبح 7 بجے تک دستیاب عبوری رپورٹ کے مطابق 56,83,682 سیشنز کے دوران مجموعی طور پر 48,52,86,570 افراد کو ٹیکے لگائے جاچکے ہیں۔گزشتہ 24 گھنٹوں کے دوران 62,53,741 ٹیکے لگائے گئے۔
ان میں شامل ہیں:
|
|
حفظان صحت سے متعلق کارکنان
|
|
پہلی خوراک
|
|
1,03,18,462
|
|
دوسری خوراک
|
|
79,00,794
|
|
صف اول کےکارکنان
|
|
پہلی خوراک
|
|
1,80,03,726
|
|
دوسری خوراک
|
|
1,14,89,972
|
|
18 سال سے 44 سال تک کی عمر کے لوگ
|
|
پہلی خوراک
|
|
16,41,84,445
|
|
دوسری خوراک
|
|
98,50,898
|
|
45 سال سے59 سال تک کی عمر کے لوگ
|
|
پہلی خوراک
|
|
10,85,51,839
|
|
دوسری خوراک
|
|
4,06,01,807
|
|
60 سال سے زیادہ عمر کے لوگ
|
|
پہلی خوراک
|
|
7,70,32,125
|
|
دوسری خوراک
|
|
3,73,52,502
|
|
میزان
|
|
48,52,86,570
کووڈ – 19 سے بچاؤ کی ہمہ گیر ٹیکہ کاری کا نیا مرحلہ 21 جون 2021 سے شروع ہوا تھا ۔ مرکزی حکومت اس کی رفتار کو مزید تیز کرنے اور ملک بھر میں کووڈ - 19 کی ٹیکہ کاری کے دائرہ میں توسیع کرنے کے تئیں پر عزم ہے۔
اس عالمی وبا کے آغاز کے بعد سے اس وائرس سے متاثر ہونے والے افراد میں سے 3,09,33,022 افراد پہلے ہی کووڈ – 19 سے صحت یاب ہو چکے ہیں ، جب کہ گزشتہ 24 گھنٹوں کے دوران ہی36,668 مریض شفایاب ہوئے ہیں ۔ اس طرح شفایاب ہونےوالے افراد کی مجموعی شرح 97.37 فیصد ہو گئی ہے۔
گزشتہ 38دن سے 50,000 سے کم یومیہ نئے کیس درج ہورہے ہیں۔ مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے کے طور پر یہ سب ممکن ہوا ہے۔
ہندوستان میں آج زیرعلاج مریضوں کی تعداد 4,10,353 ہے، جوکہ ملک میں مجموعی طور پرمتاثرہ معاملے کے 1.29 فیصد پر مشتمل ہے۔
ملک بھر میں طبی جانچ کی صلاحیت میں خاطرخواہ اضافہ کیا گیا ہے، اور گزشتہ 24 گھنٹوں کے دوران پورے ملک میں مجموعی طور پر18,47,518ٹیسٹ کئے گئے ہیں۔بھارت میں مجموعی طور پر اب تک 47.31 کروڑ سے زیادہ  ٹیسٹ کئے جاچکے ہیں۔
اب جب کہ ملک بھر میں جانچ کی صلاحیت میں اضافہ کیا جا چکا ہے، ہفتہ وار متاثرپائے جانے والےافراد کی شرح 2.36 فیصد ہے، جب کہ ایک دن میں اس وائرس سے متاثر پائےجانے والے افراد کی شرح آج 2.31 فیصد رہی۔ یومیہ متاثرہ افراد کی شرح مسلسل 58 ویں دن بھی اس وقت 5 فیصد سے نیچے ہے۔
اقلیتی امور کی وزارتت
اقلیتی برادریوں سے تعلق رکھنے والی خواتین کی مہارت کی ترقی
حکومت ہنرمندی کے فروغ اور صنعت کاری کی وزارت، سماجی انصاف اور تفویض اختیار کی وزارت، کپڑے کی وزارت، وزارت ثقافت، خواتین اور بچوں کی ترقی کی وزارت اور وزارت دیہی ترقی کی مختلف اسکیموں کے ذریعے ہر طبقے بشمول اقلیتوں، خاص طور پر معاشرے کے معاشی طور پر کمزور اور کم مراعات یافتہ طبقوں کی بہبود اور ترقی کے لیے مختلف اسکیموں کو نافذ کرتی ہے۔
اقلیتی امور کی وزارت  خاص طور پر چھ نوٹیفائیڈ اقلیتی برادریوں کے لیے مختلف ہنر مندی کی ترقی کی اسکیمیں یعنی ’سیکھو اور کماؤ‘، ’استاد‘ اور ’نئی منزل‘ نافذ کرتی ہے، جس میں خواتین کے لیے کم از کم 30 فیصد نشستیں مختص کی گئی تھیں۔ اس کے علاوہ اقلیتی خواتین کی قائدانہ صلاحیتوں کو فروغ دینے کے لیے ’نئی روشنی‘ نامی اسکیم بھی نافذ کی گئی جس کا مقصد خواتین کو مختلف متعلقہ موضوعات پر قیادت کی تربیت کے ذریعے بااختیار بنانا تھا۔
ان اسکیموں کے تحت 20-2019 سے 23-2022 تک  مختص اور استعمال شدہ فنڈز کی تفصیلات ذیل میں دی گئی ہیں:
|
|
مختص کیا گیا فنڈ 
|
|
1251.50 کروڑ روپے
|
|
اصلی خرچ 
|
|
1028.81 کروڑ روپے
سال 20-2019 سے 22-2021 کے دوران مذکورہ اسکیموں کے تحت چھ نوٹیفائیڈ اقلیتوں سے تعلق رکھنے والی تقریباً 98240 خواتین کو تربیت دی گئی۔ مذکورہ اسکیموں کے تحت استفادہ کنندگان کا ایس سی/ایس ٹی/او بی سی وار ڈیٹا برقرار نہیں رکھا جاتا ہے۔
مذکورہ تمام اسکیموں کو مالی سال 23-2022 سے اب ایک مربوط اسکیم، یعنی پردھان منتری وراثت کا سم وردھن  اسکیم کے ایک جزو کے طور پر ضم کردیا گیا ہے، جس کا مقصد اقلیتوں، خاص طور پر کاریگر برادریوں کے ذریعہ معاش کو بہتر بنانا، مہارت کی ترقی، تعلیم اور قیادت کی تربیت کے ذریعے، ان کی کاروباری مداخلتوں کی حمایت کرنا ہے۔
یہ جانکاری اقلیتی امور کی مرکزی وزیر محترمہ اسمرتی زوبن ایرانی نے آج راجیہ سبھا میں ایک سوال کے تحریری جواب میں دی۔
وزیراعظم کا دفتر
وزیراعظم منی پوراورآسام کے دورے پر
وزیراعظم امپھال میں متعدد پروجیکٹوں کا سنگ بنیاد رکھیں گے
نئی دہلی’4جنوری : وزیراعظم ،جناب نریندرمودی 4جنوری ، 2019کو منی پوراورآسام کے دورے پرہیں ۔
وزیراعظم منی پورمیں متعدد پروجیکٹوں اوراسکیموں کا افتتاح کریں گے اورسنگ بنیاد رکھیں گے ۔ مورک میں واقع مربوط چیک پوسٹ  ، دولتی بائی بیراج پروجیکٹ ،سوامبنگ میں واقع ایف سی آئی خوراک اسٹوریج گودام ، تھانگل /سروگنڈ میں واقع ایکوسیاحتی کامپلکس اور مختلف آبی سپلائی اسکیموں سمیت مختلف پروجیکٹوں کے افتتاح کی علامت کے طورپر لوح کی رونمائی بھی کریں گے ۔
موصوف سلچر ۔امپھال لائن پرچارسوکی وی ڈبل سرکٹ کو بھی وقف کریں گے ۔
موصوف دھننجے پوریونیورسٹی ، امپھال ،کے بنیادی ڈھانچہ ترقیات ، کھیل کود کی سہولتوں وغیرہ جیسے پروجیکٹوں کا سنگ بنیاد بھی رکھیں گے ۔ بعدا زاں وہ امپھال کے مشرقی ضلع میں ہپتہ کینگئی بنگ میں مجمع سے خطاب بھی کریں گے ۔
آسام میں وزیراعظم سلچرمیں ، رام نگرمیں منعقدہ ایک عوامی جلسے بھی خطاب کریں گے ۔
خواتین اور بچوں کی ترقیات کی وزارت
این سی ڈبلیو نے سیاست میں خواتین کے لئے کل ہند صلاحیت سازی پروگرام ’شی از اے چینج میکر‘ شروع کیا
زمین سطح پر کام کرنے خاتون سیاسی لیڈروں کی قائدانہ مہارت کو بہتر بنانے کے لئے خواتین کے قومی کمیشن  نے آج پانچ گرام پنچایتوں سے لیکر پارلیمنٹ کے ارکان تک اور قومی / ریاستی سیاسی جماعتوں کے عہدے داران سمیت سیاسی کارکنان کی تمام سطحوں پر خاتون نمائندوں کے لئے آج ایک کل ہند صلاحیت سازی کا پروگرام ’شی از اے چینج میکر‘ شروع کیا۔ صلاحیت سازی کا یہ پروگرام خاتون سیاسی لیڈروں کی صلاحیت سازی اور ان کی فیصلہ سازی اور بولنے اور لکھنے سمیت ان کی ترسیلی مہارتوں کو بہتر بنانے کے مقصد سے علاقے وار تربیتی اداروں کے تعاون سے چلایا جائے گا۔
’شی از اے چینج میکر‘ سیریز کے تحت تربیتی پروگرام آغاز رمبھاؤ مہالگی پربھودنی، تھانے مہاراشٹر کے تعاون سے سرکاری طور پر کیا گیا۔ پروگرام کا آغاز ایم سی ڈبلیو کی چیئر پرسن محترمہ ریکھا شرمانے کیا۔ ’میونسپل کارپوریشن میں خواتین‘ کے لیے تین روزہ صلاحیت سازی پروگرام کا انعقاد 7 سے 9 دسمبر تک کیا جائے گا۔اس موقع پر خطاب کرتے ہوئے، محترمہ شرما نے کہا کہ سیاست میں خواتین کی بڑھتی ہوئی شرکت وقت کی اہم ضرورت ہے اور یہ کمیشن پارلیمنٹ تک کہ ان کے سفر میں مدد کرنے کے لیے پابندی عہد ہے۔ انہوں نے کہا ’’ مجھے امید ہے کہ ’شی از اے چینج میکر‘ پروجیکٹ ایسی خواتین کی زندگی میں ایک نئی شروعات لائے گا جو معاشرے میں مثبت تبدیلی لانے کے لئے پرعزم ہیں‘‘۔
۔۔۔۔۔۔۔۔۔۔۔ ۔
ش ح۔ا گ ۔ن ا۔
U-13881
(Visitor Counter : 99
مکانات اور شہری غریبی کے خاتمے کی وزارت
ماڈل کرایہ داری قانون کا مقصد کرایہ داروں اور مالکان دونوں کے مفادات کو متوازن اور محفوظ بنا کر کرایے کی رہائش کی حوصلہ افزائی کرنا ہے
نئی دہلی، 11 اگست 2021: مرکزی کابینہ کی منظوری سے ماڈل کرایہ داری قانون  کو 7 جون 2021 کو تمام ریاستوں /مرکز کے زیر انتظام علاقوں کو نئے قوانین کے نفاذ یا مستقبل کی کرایہ داریوں کے لیے موجودہ کرایہ قوانین میں مناسب ترمیم کے لیے بھیجا گیا ہے۔ ماڈل کرایہ داری قانون کا مقصد کرایے کے مکانوں کو فروغ دینا اور کرایہ داروں اور مالکان دونوں کے مفادات کو متوازن اور محفوظ رکھنے کی حوصلہ افزائی کرنا ہے تاکہ تنازعات کو جلد حل کرنے کے لیے عدالتی طریقہ کار کے ذریعے موثر اور شفاف طریقے سے کرایے کو منضبط کیا جاسکے۔
تنازع کے جلد تصفیے کو یقینی بنانے کے لیے یہ التزام رکھا گیا ہے کہ رینٹ کورٹ اور رینٹ ٹربیونل دونوں ساٹھ  دن کے اندر مقدمات کو نمٹانے کی کوشش کریں گے اور تصفیے میں تاخیر کی صورت میں تاخیر کی وجوہات لازمی طور پر تحریری طور پر درج کی جائیں گی۔ ضروری خدمات سے متعلق تنازعات کے لیے التزام ہے کہ رینٹ اتھارٹی اس معاملےکی تحقیقات کے بعد ایک عبوری حکم جاری کر سکتی ہے جس میں ضروری خدمات کی فراہمی کو فوری طور پر بحال کرنے کی ہدایت کی جائے گی۔ مزید برآں اس سلسلے میں کرایہ دار کے ذریعے درخواست دائر کرنے کے ایک ماہ کے اندر تفتیش کی جائے گی۔
ایم ٹی اے کی دفعات کے تحت کرایہ داری کے نوٹس کے لیے مالک مکان اور کرایہ دار کی طرف سے جمع کرائی گئی معلومات اور دستاویزات رینٹ اتھارٹی کی واحد تحویل میں رہیں گی۔
کرایہ داری کا معاہدہ مالک مکان اور کرایہ دار کے درمیان اتفاق رائے سے طے پا جانے تک، دونوں فریقوں کے کردار اور ذمہ داریاں قانون کے شیڈول 2 میں واضح طور پر ظاہر کی گئی ہیں۔ اس سے مالک مکان اور کرایہ دار کے درمیان تنازعات سے بچنے میں مدد ملے گی اور کرایہ داری معاہدہ تیار کرنے میں رکاوٹ نہیں آئے گی۔
یہ معلومات مکانات اور شہری امور کی وزارت کے وزیر مملکت جناب کوشل کشور نے آج راجیہ سبھا میں ایک تحریری جواب میں فراہم کیں۔
صدر جمہوریہ کا سکریٹریٹ
صدر جمہوریہ ہند نے اکھل بھارتیہ آیوروید مہا سمیلن کے 59ویں مہا ادھیوشن کا افتتاح کیا اور اجین میں سرکاری آیوروید میڈیکل کالج کی نئی عمارت کا افتتاح کیا
یہ آیوروید کو مزید گہرائی سے سمجھنے اور موجودہ وقت کی ضروریات کے مطابق تکنیکی پیرامیٹرز میں ترمیم کرنے کا وقت ہے: صدر کووند
صدر جمہوریہ ہند جناب رام ناتھ کووند نے آج  مدھیہ پردیش کے اجین میں اکھل بھارتیہ آیوروید مہا سمیلن کے 59ویں مہا ادھیوشن کا افتتاح کیا۔ اس موقع پر انھوں نے سرکاری آیوروید میڈیکل کالج، اجین کی نئی عمارت کا ورچوئل طور پر افتتاح بھی کیا۔
اجتماع سے خطاب کرتے ہوئے صدر جمہوریہ نے کہا کہ پوری دنیا میں بہت سے طبی نظام رائج ہیں لیکن آیوروید ان سے مختلف ہے۔ آیوروید کا مطلب ہے - زندگی کی سائنس۔ لفظ ’پیتھی‘ دنیا میں رائج بہت سے طبی نظاموں سے وابستہ ہے۔ اس کا مطلب یہ ہے کہ بیماری کے ہونے پر علاج کا طریقہ۔ لیکن آیوروید میں صحت کی دیکھ بھال کے ساتھ ساتھ بیماریوں سے بچاؤ پر بھی زور دیا جاتا ہے۔
صدر جمہوریہ نے کہا کہ ہم خوش قسمت ہیں کہ ہمارے پاس آیوروید کا روایتی علم ہے۔ لیکن آج سند اور معیار کے لیے تحقیق و تفتیش کا وقت آ گیا ہے۔ یہ آیوروید کے علم کو مزید گہرائی سے سمجھنے، سائنسی امتحان پر قائم رہنے اور موجودہ دور کی ضروریات کے مطابق تکنیکی پیرامیٹرز میں ترمیم کرنے کا وقت ہے۔
صدر جمہوریہ نے کہا کہ حکومت ہند نے ہندوستانی نظام طب کے تحفظ اور فروغ کے لیے وقتاً فوقتاً کئی اقدامات کیے ہیں۔ تاہم سال 2014 میں آیوش کی ایک الگ وزارت کے قیام کے بعد اس کام میں اور بھی تیزی آئی ہے۔ حکومت ہند سے وابستہ مختلف ریسرچ کونسلوں نے آیوروید کے میدان میں قابل ذکر کام کیا ہے۔
صدر جمہوریہ نے کہا کہ ہماری صحت کا دارومدار ہماری خوراک، طرز زندگی اور یہاں تک کہ ہمارے روزمرہ کے معمولات پر بھی ہے۔ ہمارا روزمرہ کا معمول کیا ہونا چاہیے، ہمارا موسمی معمول کیا ہونا چاہیے، اور دوا سے پہلے ہماری خوراک کیا ہونی چاہیے، یہ سب آیوروید میں بیان کیا گیا ہے۔ انھوں نے کہا کہ مہا ادھیوشن کے دوران ’آیوروید خوراک - صحت مند ہندوستان کی بنیاد‘ کے موضوع پر بھی بات کی جائے گی۔ انھوں نے یقین ظاہر کیا کہ اس غور و خوض کے نتائج عوام کی صحت کے تحفظ میں کارآمد ثابت ہوں گے۔ انھیں یہ جان کر خوشی ہوئی کہ اکھل بھارتیہ آیوروید مہا سمیلن اپنے آغاز سے ہی ہندوستان میں آیوروید کی سائنس کو قومی نظام طب بنانے کے لیے کام کر رہا ہے۔
صدر جمہوریہ نے کہا کہ آیوروید کی انتظامیہ، تحقیق اور تعلیم سے وابستہ لوگ یہاں ایک جگہ جمع ہیں، اس لیے یہ امید کی جا سکتی ہے کہ منتظمین پالیسی کی رکاوٹوں کو دور کریں گے اور آیوروید کے بارے میں عام لوگوں میں بیداری بڑھائیں گے۔ آیوروید کے اساتذہ ایسی معیاری تعلیم کے ذریعے قابل ڈاکٹر پیدا کریں گے جو لوگوں کو سستا علاج فراہم کر سکیں۔ اور یہ کہ محققین بیماریوں کے علاج اور وبائی امراض کے نئے شعبوں میں تحقیق، دستاویزات اور تصدیق کے ذریعے آیوروید کی رسائی، تاثیر اور مقبولیت میں اضافہ کریں گے۔
وزیراعظم کا دفتر
قرول باغ ، دلّی میں آتش زدگی میں ہلاک ہونے والوں کے لئے وزیر اعظم کی تعزیت
(نئی دلّی ، 12 فروری ؍وزیر اعظم جناب نریندر مودی نے دلّی کے قرول باغ میں آتش زدگی کے سبب ہلاک ہونے والوں کے لئے تعزیت کا اظہار کیا ہے ۔
وزیر اعظم نے اپنے ایک پیغام میں کہا ہے کہ دلّی کے قرول باغ میں آگ سے ہوئی ہلاکت سے انہیں شدید صدمہ پہنچا ہے ۔ انہوں نے کہا کہ اس حادثے میں ہلاک ہونے والوں کے کنبوں کے لئے میں تعزیت کا اظہار کرتا ہوں اور زخمیوں کے جلد صحت یاب ہونے کی دعا کرتا ہوں ۔
۔ ۔ ۔ ۔ ۔ ۔
U . 903
وزارت خزانہ
مغربی بنگال اور آسام میں انکم ٹیکس کے محکمہ کی تلاشی مہم
انکم ٹیکس کے محکمہ نے ریاست مغربی بنگال کے شمالی بنگال علاقہ میں بڑے پیمانے پر کاروبار کرنے والے ایک کاروباری گروپ پر تلاشی اور ضبطی کی کارروائی کی۔ یہ کاروباری گروپ ایک فعال سیاسی پس منظر والے شخص کے زیر کنٹرول ہے۔ اس گروپ کے قریبی کاروباری ساتھیوں کی بھی تلاشی لی گئی۔ یہ گروپ خوردنی چاول کی چوکر کے تیل، سرسوں تیل، ڈی آئلڈ رائس بران ، مختلف قسم کے کیمیکلز اور رئیل اسٹیٹ وغیرہ کی تیاری اور مارکیٹنگ سے لے کر متعدد طرح کے کاروبار میں مصروف ہے۔ یہ گروپ اُتر دیناج پور، دکشن دیناج پور، مالدہ، کولکاتہ، مغربی بنگال میں سلی گوڑی اور گوہاٹی اور آسام کے آس پاس کے علاقوں میں پھیلے ہوئے 23 کیمپس کا احاطہ کرتا ہے۔
اس گروپ کی تلاشی مہم سے معلوم ہوا کہ یہ گروہ اپنی آمدنی چھپا کر خوردنی تیل اور ڈی او آر بی کی بے حساب نقد فروخت کر رہا تھا۔ سرچ آپریشن کے دوران اکاؤنٹس کی باقاعدہ کتابوں  میں نقد لین دین کا ریکارڈ نہ ہونے کے کئی واقعات بھی منظر عام پر آئے ہیں۔ ہاتھ سے لکھے ہوئے نوٹ، دستاویزات اور ڈیجیٹل شواہد بھی ضبط کیے گئے ہیں جن میں نقد لین دین کے حوالے موجود ہیں۔ متوازی کیش بک اور اخراجات کے جعلی دعووں کا بھی پتہ چلا ہے۔ ابتدائی تحقیقات میں 40 کروڑ روپے سے زائد کی غیر محسوب  آمدنی کا انکشاف ہوا ہے۔
اس کے علاوہ شمالی بنگال کے مالدہ ضلع میں زرعی مصنوعات کے ایک بڑے برآمد کنندہ اور اس اہم کاروباری گروپ کے قریبی کاروباری ساتھی کی بھی تلاشی لی گئی۔ زمین کے حصول کے سلسلے میں کی گئی تقریباً 17 کروڑ روپے کی نقد ادائیگی کے بارے میں ان کے پاس سے مجرم ٹھہرانے والے دستاویزات ملے ہیں۔ اس کے علاوہ تقریباً 100 کروڑ روپے کی بے حساب نقدی رسیدوں کی تفصیلات بھی موصول ہوئی ہیں۔
اس تلاشی مہم کے نتیجے میں 1.73 کروڑ روپے کی بے حساب نقدی بھی ضبط کی گئی ہے۔ اس کے علاوہ ایک کروڑ روپے کے بے حساب زیورات بھی ضبط کیے گئے ہیں۔
مزید تفتیش جاری ہے۔
سٹرک ٹرانسپورٹ اور شاہراہوں کی وزارت
سڑک تحفظ کے بارے میں عام لوگوں کو حساس بنانے کے لئے روڈ سیفٹی کے پیغامات کی تشہیر
نئی دہلی۔ 14 جون روڈ ٹرانسپورٹ اور شاہراہوں کی وزارت نے سڑک تحفظ کے تئیں شعور پیدا کرنے کے لیے عام لوگوں کے مابین تشہیر کی غرض سے روڈ سیفٹی کے پیغامات جاری کیے ہیں۔
ان پیغامات تک مندرجہ ذیل لنک کے ذریعہ رسائی حاصل کی جاسکتی ہے: -
https://pib.gov.in/InfographicsDetails.aspx?Id=1304
https://pib.gov.in/InfographicsDetails.aspx?Id=1303
https://www.youtube.com/watch?v=lDQ3-7-wAOI
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

U-5470
(Visitor Counter : 99
وزیراعظم کا دفتر
پی ایم نے بیتول، ایم پی میں ایک حادثےمیں ہونے والے جانی نقصان پر تعزیت کی
متاثرین کے لیے پی ایم این آر ایف سے معاوضہ کی رقم کا اعلان کیا گیا
وزیر اعظم جناب نریندر مودی نے مدھیہ پردیش کے بیتول میں ایک حادثے کی وجہ سے ہونے والے جانی نقصان پر گہرے دکھ کا اظہار کیا ہے۔ جناب مودی نے متاثرین کے لیے وزیر اعظم کے قومی ریلیف فنڈ  سے معاوضہ کی رقم کا بھی اعلان کیا ہے۔
وزیر اعظم کے دفتر نے ٹویٹ کیا؛
‘‘بیتول، ایم پی میں ایک حادثے کی وجہ سے ہونے والے جانی نقصان سے غمزدہ ہوں۔ سوگوار خاندانوں سے تعزیت۔ زخمیوں کی جلد صحت یابی کے لئے دعا ہے ۔ پی ایم این آر ایف کی طرف سے جاں بحق ہونے والے افراد کے لواحقین کو 2 لاکھ روپے کی معاوضہ کی رقم دی جائے گی۔ زخمیوں کو 50 ہزار روپے دیے جائیں گے’’: وزیراعظم
وزیراعظم کا دفتر
وزیر اعظم نے ڈاکٹر بابا صاحب امبیڈکر کو ان کے یوم پیدائش پر خراج عقیدت پیش کیا
نئی دہلی۔ 14 اپریل وزیر اعظم جناب نریندر مودی نے ڈاکٹر بابا صاحب امبیڈکر کو ان کے یوم پیدائش پر خراج عقیدت پیش کیا ہے۔
ایک ٹویٹ میں، وزیر اعظم نے کہا؛
"ڈاکٹر باباصاحب امبیڈکر کو ان کے یوم پیدائش پر خراج عقیدت۔ انہوں نے ہندوستان کی ترقی میں انمٹ خدمات پیش کی ہے۔ آج کا ہمارے ملک کے لیے ان کے خوابوں کو پورا کرنے کے عزم کے اعادہ کا دن ہے۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4273
(
وزارت خزانہ
اسٹامپ ڈیوٹی کو معقول بنانے اور مارکیٹ میں تمسکات سے متعلق نظام میں ڈیوٹی کی وصولی میں پوری طرح چوری کو روکنے کے ڈیزائن کے لئے انڈین اسٹامپ ایکٹ-1899 میں ترمیمات
نئی دہلی،21 ؍فروری،صدرجمہوریہ ہند نے آج انڈین اسٹامپ ایکٹ- 1899 میں ترمیمات کے لئے اپنی منظوری دے دی ہے جو فائنانس ایکٹ 2019 کے ایک حصے کے طور پر متعارف کرائی گئی تھی۔ یہ اقدام مالی تمسکات کے لین دین پر اسٹامپ ڈیوٹی کے نظام میں اصلاحات کے لئے 2018-19 کے پچھلے مرکزی بجٹ میں کئے گئے وعدے کو پورا کرنے کے لئے ریاستوں کے ساتھ صلاح ومشورے کے بعد انڈین اسٹا مپ ایکٹ 1899 میں ضروری ترمیمات کے لئے اٹھایا گیا ہے۔ فائنانس بل – 2019 کو پارلیمنٹ میں لوک سبھا اور راجیہ سبھا دونوں نے بالترتیب 12 اور 13 فروری 2019 کو منظوری دے دی ہے۔
مقاصد:
ان ترمیمات کا مقصد ریاستوں کو حصص کی مارکیٹ میں تمسکات پر کسی ایک مقام پر ایک ایجنسی کے ذریعے ایک تمسکات پر اسٹامپ ڈیوٹی وصول کرنے کے لئے قانونی اور ادارہ جاتی نظام قائم کرنا ہے۔  اس کے علاوہ متعلقہ ریاستی حکومتوں کے ساتھ خریدار کی سکونت کی بنیاد پر اسٹامپ ڈیوٹی میں مناسب ساجھیداری کا نظام بھی تجویز کیا گیا ہے۔
۔۔۔۔۔۔۔۔۔۔۔۔۔۔۔

U-1180
(Visitor Counter : 79
وزارت دفاع
دفاعی مصنوعات کی برآمد
محکمہ دفاعی پیداوار  نے خصوصی کیمیکلز، آرگنزم، میٹریلز، آلات اور ٹیکنالوجیز  کی کیٹیگری 6 میں شامل، اسلحہ کی فہرست کی اشیاء کی برآمد کے لیے اجازت نامہ جاری کیا ہے ۔ اس طرح کی برآمدات کی اجازت ڈی ڈی پی کے جاری کردہ معیاری آپریٹنگ طریقہ کار  کے مطابق دی جاتی ہے۔ یہ سامان دنیا بھر کے مختلف ممالک کو برآمد کیا جاتا ہے۔ ان ممالک کے نام جن کے ساتھ معاہدوں پر دستخط کیے گئے ہیں اور مذاکرات ہوئے ہیں ان کا اسٹریٹیجک وجوہات کی بنا پر انکشاف نہیں کیا جا سکتا۔ گزشتہ پانچ سالوں کے دوران دفاعی برآمدات کی مالیت حسب ذیل ہے۔

|
|
|
|
2017-18
|
|
2018-19
|
|
2019-20
|
|
2020-21
|
|
2021-22
|
|
2022-23

|
|
ایکسپورٹ کی قدر
|
|
4,682
|
|
10,746
|
|
9,116
|
|
8,435
|
|
12,815
|
|
13,399
یہ جانکاری دفاع کے وزیر مملکت جناب اجے بھٹ نے آج راجیہ سبھا میں جناب وجے پال سنگھ تومر کو تحریری جواب میں دی۔
کامرس اور صنعت کی وزارتہ
درآمدات اور برآمدات کا اعداد وشمار
مالی برس 10-2009 سے 22-2021 تک مجموعی برآمدات اور درآمدات  کی تفصیلات:
|
|
سال
|
|
برآمدات

|
|
درآمدات

|
|
2009-10
|
|
274.80
|
|
348.40
|
|
2010-11
|
|
374.45
|
|
450.32
|
|
2011-12
|
|
448.29
|
|
567.55
|
|
2012-13
|
|
446.08
|
|
571.50
|
|
2013-14
|
|
466.22
|
|
528.95
|
|
2014-15
|
|
468.45
|
|
529.61
|
|
2015-16
|
|
416.60
|
|
465.64
|
|
2016-17
|
|
440.05
|
|
480.21
|
|
2017-18
|
|
498.61
|
|
583.11
|
|
2018-19
|
|
538.08
|
|
640.14
|
|
2019-20
|
|
526.55
|
|
602.98
|
|
2020-21
|
|
497.90
|
|
511.96
|
|
21-2020
|
|
396.37
|
|
399.67
|
|
22-2021
|
|
544.73
|
|
613.65
ماخذ: ڈی جی سی آئی اینڈ ایس اور آر بی آئی، 
حکومت نے ہندوستان کی برآمدات میں اضاف کرنے کے لیے درج ذیل اقدامات کئے ہیں:
- بیرونی تجارتی پالیسی  کا وسط مدتی جائزہ  لیا گیا اور اصلاحی اقدامات کئے گئے تھے۔
- بیرونی تجارتی پالیسی کو ایک سال کی توسیع دی گئی یعنی 31 مارچ 2022 تک ۔ یہ قدم کووڈ-19وبا کی صورتحال کے باعث کیاگیا۔
- iii. برآمداتی اسکیم کے لیے تجارتی ڈھانچے  اور مارکیٹ کے جائزہ اقدامات  اسکیم نامی بہت سی اسکیموں کو برآمدات کو فروغ دینے کے لیے امداد فراہم کی گئی۔
- ’نقل وحمل اور مارکیٹنگ امداد برائے مخصوص زرعی مصنوعات‘ نامی مرکزی شعبے کی ایک اسکیم کا آغاز کیا گیا، جس کا مقصد زرعی مصنوعات کی برآمدات کے لیے مال برداری کے بین الاقوامی عنصر اور مال برداری کے نقصانات کو کم کرنے کے لیے مدد فراہم کرنا تھا۔
- برآمد شدہ مصنوعات پر ٹیوٹیز اور ٹیکسوں میں کمی  اسکیم اور ریاستی اور مرکزی محصول اور ٹیکسوں میں رعایت کی اسکیم کو یکم جنوری 2021 سے نافذ کیا گیا۔
- سرفکیٹ اور ارجین کے لیے عام ڈیجیٹل پلیٹ فارم شروع کیا گیا ہے جس کا مقصد تجارت کو سہولت فراہم کرنا اور برآمد کاروں کے ذریعے آزاد تجارتی معاہدے  میں اضافہ کرنا ہے۔
- مخصوص ایکشن پلان پر عمل کرتے ہوئے خدمات کی برآمدات کو فروغ دینے اور متنوع بنانے کے لیے 12 چمپئن کے خدمات کے شعبوں کی شناخت کی گئی ہے۔
- برآمدات کے ہبس کے طور پر اضلاع کا انتخاب کیا گیا ہے جو ہر ایک ضلع میں برآمداتی اقدامات کے ساتھ مصنوعات کی شناخت کرکے کیا گیا ہے نیز جس کا مقصدان مصنوعات کی برآمدات کے لیے پریشانیوں پر توجہ مرکوز کرنا ہے اور ضلع میں روزگار وضع کرنے کے لیے مقامی برآمدکاروں/ مینوفیکچروں کی معاونت کرنا ہے۔
- ہندوستان کی تجارت ، سیاحت، ٹیکنالوجی اور سرمایہ کاری اہداف کو فروغ دینےکے تئیں بیرون ملک ہندوستانی مشنوں کے فعال کردار کو مستحکم کیا گیا۔
- مختلف بین کاری اور مالیاتی شعبے کے راحتی اقدامات کے ذریعے اندون ملک صنعت، خاص طور پر ایم ایس ایم ایز کے لیے معاونت فراہم کرنے کی غرض سے، کووڈ وبا کے تناظر میں پیکج کا اعلان کیا گیا جن کا برآمدات میں ایک بڑاحصہ ہے۔
یہ معلومات آج لوک سبھا میں کامرس اور صنعت کی وزارت میں وزیر مملکت محترمہ انوپریہ پٹیل نے ایک تحریری جواب میں دی۔
وزارت اطلاعات ونشریات
شنگھائی تعاون تنظیم  خطے میں ہندوستانی سنیما کی بڑھتی ہوئی مقبولیت کے بارے میں پینل مذاکرے کا انعقاد
ہندوستانی سنیما کی کشش ہی ایک اہم وجہ ہے، جو لوگوں کو اس کی طرف کھینچتی ہے: راہل رویل کا بیان
جذبات ہمیشہ آفاقی ہوتے ہیں: آشاریکھ
دنیا بھر میں فلم فیسٹول کی انفرادیت اور یکسوئی اس حقیقت میں پنہا ہے کہ وہ غیر روایتی فلموں کو پلیٹ فارم فراہم کرتے ہیں: رمیش سپّی
شنگھائی تعاون تنظیم  فلم فیسٹول میں آج پہلی بار مذاکرے کے اجلاس میں لوگوں کی زبردست بھیڑ نظر آئی ۔ شنگھائی تعاون تنظیم کے خطے میں ہندوستانی سنیما کی بڑھتی ہوئی مقبولیت کے بارے میں تذکرہ کے دوران جو، پینلسٹ موجود تھے، ان میں راہول رویل، فلم ساز اور مصنف ، فلمساز رمیش سپی اور تجربہ کار اداکار آشا پاریکھ شامل تھے۔ اجلاس کی نظامت چیتنیا چنچلیکر نے کی، جووِسلنگ ووڈس انٹرنیشنل کے نائب صدر ہیں۔ پینلسٹ نے ان عوامل پر تبادلہ خیال کیا ،جو ہندوستانی سنیما کو اپنی طرف راغب کرتے ہیں اور اسے ثقافتی اثرات کے بارے میں جانکاری فراہم کرتے ہیں۔
اجلاس کے دوران، پینلسٹس نے اس تعلق کے بارے میں بات کی، جو ہندوستانی سنیما کو خطے میں رہنے والے عوام کے ساتھ حاصل ہے۔ راہول رویل نے مثال پیش کرتے ہوئے واضح کیا کہ کس طرح راج کپور کو نہ صرف یو ایس ایس آر بلکہ ایران اور ترکی کے لوگ بھی بے حد پسند کرتے تھے۔ رمیش سپی نے مزید وضاحت کی کہ سینما میں کرداروں کی سادگی نے ہی سرحدوں کو دھندلا کرنا ممکن بنایا۔ آشا پاریکھ نے ان رابطوں کی وجہ موسیقی کو قرار دیا۔
رمیش سپی نے فلم ‘چاندنی چوک ٹو چائنا’ بنانے میں اپنے تجربات بھی مشترک کئے ۔ وہ چینی شہریوں کی محنت اور تعاون پر مبنی فطرت سے کافی متاثر تھے۔ اس سے ایس سی او کا خطہ فلم سازی کے حوالے سے زیادہ سازگار ہے۔ انہوں نے چینی سنیما میں کنگ فو اور ایکشن سیکوئنس کی موجودگی کو بھی سراہا۔
راہول رویل نے کہا کہ ہندوستانی سنیما کی توجہ ہی اس کی طرف راغب ہونے کی ایک وجہ ہے۔ آشا پاریکھ اور رمیش سپی نے کہا کہ ، جذبات ہمیشہ آفاقی ہوتے ہیں۔ چین میں سکریٹ سپر سٹار جیسی فلموں کی مقبولیت اس بات کا ثبوت ہے کہ معاشرے میں پائے جانے والے بدنما داغ پورے خطے کے لوگوں کے لیے کس طرح عام ہو سکتے ہیں۔
آشا پاریکھ نے مغربیت کے عمل کو روک کر ہندوستانی فلموں میں ہندوستانیت کو زندہ رکھنے پر زور دیا۔ رمیش سپی نے زور دیتے ہوئے کہا کہ ہندوستانیت کو برقرار رکھتے ہوئے دنیا بھر کے امکانات کو تلاش کرنے کے لیے یکساں بے تابی کا مظاہرہ کیا جانا چاہیے۔
ایس سی او فلم فیسٹول میں جو ایڈ آن دیکھنا چاہتے ہیں، پینلسٹ کا متفقہ خیال تھا کہ خطے کے لوگوں کو فلم سازی میں بہتر تعاون کے ذریعے جغرافیہ اور معاشرے کے بارے میں مزید جاننے کی ضرورت ہے۔ رمیش سپی نے یہ بھی بتایا کہ دنیا بھر کے فلمی میلوں کی انفرادیت اس حقیقت میں پنہا ہے کہ وہ آف غیر روایتی فلموں کو پلیٹ فارم فراہم کرتے ہیں، جنہیں نظر انداز کیا جاتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-976
(Visitor Counter : 76